Diari Oficial de la Generalitat Valenciana


Sumari del DOGV 7115, del 20-09-2013 (2013/9010)

RESOLUCIÓ de 9 d'agost de 2013, de la Conselleria de Presidència i Agricultura, Pesca, Alimentació i Aigua, per la qual s'establixen els límits anuals de captura de rossellona i tellina en aigües de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2013/08/09/(2)/dof/vci/html**

### Dades del document

Número de DOGV
:   7115

Data del DOGV
:   20-09-2013

Secció del DOGV
:   I. DISPOSICIONS GENERALS

Número del document
:   2013/9010


Data del document
:   09-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * cria de crustacis
    * captura per espècie
    * legislació
    * indústria pesquera
    * mol·lusc
    * captura autoritzada

RESOLUCIÓ de 9 d'agost de 2013, de la Conselleria de Presidència i Agricultura, Pesca, Alimentació i Aigua, per la qual s'establixen els límits anuals de captura de rossellona i tellina en aigües de la Comunitat Valenciana. [2013/9010]  
La Resolució de 19 de febrer de 2013, per la qual s'establixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana, acorda la declaració de set zones de producció de mol·luscos bivalves, gasteròpodes i equinoderms en aigües litorals de la Comunitat Valenciana.  
El Decret 94/2013, de 12 de juliol, del Consell, pel qual es regula l'activitat de marisqueig de la rossellona i la tellina al litoral de la Comunitat Valenciana, establix les condicions per a l'exercici de la dita activitat d'acord amb els objectius del Pla de Gestió de Marisqueig per Mitjà de Dragues a la Comunitat Valenciana, que complix l'article 19 del Reglament 1967/2006, del Consell (CE).  
El pla de gestió adoptat té com a objectiu detindre el procés regressiu que esta pesca ha patit en els últims anys i recuperar els nivells de biomassa de les poblacions naturals de rossellona i tellina a l'estat en què es trobaven entre 2005 i 2008, emprant com a punt de referència de conservació el valor mitjà de la taxa de captura o rendiment en captures per unitat d'esforç (CPUE), que en el dit període era de 46,09 kg/barca/dia per a la rossellona i de 36,07 kg/barca/dia per a la tellina, amb l'horitzó temporal per a aconseguir este objectiu de 31 de desembre de 2015.   
Per a aconseguir els objectius del pla de gestió, amb les condicions d'explotació que es regulen en el decret esmentat, es considera imprescindible mantindre l'índex de mortalitat per pesca en els nivells adequats perquè la biomassa de l'estoc augmente progressivament i es reflectisca en un increment de la taxa de captura o CPUE.  
Amb este objectiu, l'article 5 del Decret 94/2013 esmentat indica que, mitjançant una resolució de l'autoritat competent en pesca marítima, s'establirà el límit anual de captures en funció de l'evolució de les poblacions.  
Segons les dades analitzades en l'estudi científic del pla de gestió, els valors dels paràmetres que reflectixen l'estat actual de la pesca per a les flotes de Cullera i Gandia, que representen més del 90 % d'esta activitat a la Comunitat Valenciana, són els següents:  
El valor mitjà de la taxa de captura dels últims tres anys és de CPUE(2010-12) = 20,75 kg/barca/dia per a la rossellona, i CPUE(2010-12) =16,67 kg/barca/dia per a la tellina.  
L'esforç límit admissible per a les flotes de Cullera i Gandia és de 1.092 jornades de pesca a l'any per a la rossellona i de 2.513 jornades de pesca a l'any per a la tellina.   
Les captures límit que corresponen a la taxes de captura actuals i els esforços límit corresponents són 22.665 kg/any per a la rossellona i 41.896 kg/any per a la tellina.  
Ja que les dades corresponen a la major part de l'activitat del marisqueig a la Comunitat Valenciana, considerant el principi de precaució, i fins que no es dispose de dades més precises o detallades, s'entén que els valors límit indicats són aplicables a la totalitat de la pesca, inclosos els mariscadors a peu.  
Per tant, tenint en compte l'evolució de les captures i la situació actual de la població de rossellona i tellina que es reflectix en les dades presentades, i oïts els professionals del sector a través dels seus representants, es considera necessari establir un límit anual per a les captures de rossellona i tellina a la Comunitat Valenciana.   
  
Primer  
L'objecte de la present resolució és la fixació d'un límit anual de captura per a les espècies de rossellona i tellina amb la finalitat d'assegurar el compliment dels objectius del Pla de Gestió del Marisqueig per Mitjà de Dragues a la Comunitat Valenciana.  
  
Segon  
S'establix un límit de captura anual per a l'any 2013 de 22.665 kg de rossellona i 41.896 kg de tellina.   
Aconseguits estos límits, la pesca quedarà tancada fins a l'any següent.  
Este límit de captures anuals continuarà vigent, en els anys successius, fins que no es modifique per mitjà de la resolució corresponent.  
  
  
DISPOSICIÓ FINAL  
  
Esta resolució produirà efecte a partir de l'endemà de la seua publicació en el Diari Oficial de la Comunitat Valenciana.  
  
València, 9 d'agost de 2013.- El conseller de Presidència i Agricultura, Pesca, Alimentació i Aigua: José Ciscar Bolufer.


Còpia Permalink ELI